**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 17**

2024-08-20

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu iškilo poreikis atlikti būtinus darbus, susijusius su elektros įvado galios didinimu dėl automobilių stovėjimo aikštelės sertifikavimo bei kitų paslaugų vystymo ir naujos 10/0,4 kV modulinės transformatorinės įrengimo (prijungiant ją prie ESO elektros tinklų);
4. Užsakovas, po konsultacijų su ESO, pageidauja šiuos papildomus darbus vykdyti elektros energijos prijungimo su savo rangovu/ Fast track būdu, kadangi šių darbų pirkimas yra reikalaujantis didelės skubos siekiant vykdyti Sutartimi numatytus darbus Sutartimi numatytais terminais;
5. Atsižvelgiant į aukščiau paminėtas aplinkybes, dėl kurių atsirado poreikis atlikti papildomus darbus (detalizuoti **Priede Nr. 1**), kurių kaina sudaro 106.099,17 Eur be PVM;
6. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 17 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 128.380,00 Eur (vienas šimtas dvidešimt aštuoni tūkstančiai trys šimtai aštuoniasdešimt eurų, 00 ct).
   2. papildomų darbų kaina be PVM yra 106.099,17 Eur (vienas šimtas šeši tūkstančiai devyniasdešimt devyni eurai, 17 ct).
   3. 21 proc. PVM yra 22.280,83 Eur (dvidešimt du tūkstančiai du šimtai aštuoniasdešimt eurų, 83 ct).
2. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 223 572 109,54 EUR su PVM (du šimtai dvidešimt trys milijonai penki šimtai septyniasdešimt du tūkstančiai vienas šimtas devyni eurai 54 centai); suma be PVM yra 184 770 338,46 EUR (vienas šimtas aštuoniasdešimt keturi milijonai septyni šimtai septyniasdešimt tūkstančių trys šimtai trisdešimt aštuoni eurai 46 centai)*“.

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 128.380,00 Eur (su PVM). Galutinė Sutarties kaina yra*: 223 572 109,54 Eur* (su PVM).
2. Šalys susitaria, kad dėl papildomų darbų nėra suteikiamas papildomas darbų atliko terminas.
3. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
4. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
5. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
6. Susitarimas yra neatskiriama ir sudėtinė Sutarties dalis.
7. Susitarimo priedai:

9.1. Priedas Nr. 1 – Darbų pakeitimas Nr. 17;

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |
|  |  |